Den evangelisk-lutherske kirke i Finland

**Den evangelisk-lutherske kirken i Finland** (svensk:*Evangelisk-lutherska kyrkan i Finland*, finsk: *Suomen evankelis-luterilainen kirkko*) er en av de to statskirkene i Finland; den andre er den finske ortodokse kirke. Kirken er den tredje største kirken, målt i antall medlemmer, i Det lutherske verdensforbund.

Kirken ble konstituert i 1809 og 1811, ut av den svenske kirken, da Sverige i og med freden i Fredrikshamn i 1809 måtte gi Finland til Russland. Før dette utgjorde mesteparten av det som nå er Finland Åbo stift og Viborgs stift i den svenske kirken. I 1817 ble Åbo gjort til erkestift.

## Stift og biskoper i den evangelisk-lutherske kirken i Finland
Kirken er inndelt i ni stift, som igjen er inndelt i prostier. Åtte av stiftene er finskspråklige, og er inndelt etter geografien i landet. Borgå stift skiller seg fra resten, gjennom at det omfatter alle landets svenskspråklige menigheter, samt de tospråklige som har svensk majoritet. Stiftet dekker derfor et stort geografisk område langs kysten, i tillegg til Tammerfors i innlandet. Innunder stiftet ligger også de riksdekkende tyske evangelisk-lutherske menighetene og *Rikssvenska Olaus Petri församling*.

En biskop leder hvert stift. I Åbo erkestift er det også en erkebiskop som blant annet er ordfører for kirkemøtet og bispemøtet. I tillegg kommer feltbiskopen som leder de litt over 40 feltprestene i det finske forsvaret. Til bispemøtet kommer de ni stiftsbiskopene, feltbiskopen og en assessor fra hvert stift.

### Liste over stift og nåværende biskoper
Listen rangerer stiftene etter rekkefølgen de ble grunnlagt i, og angir bispesetet, domkirken og nåværende biskop.

## Vekkelsebevegelser
Siden sent på 1700-tallet og tidlig på 1800-tallet har fire vekkelsebevegelser vært virksomme innen den evangelisk-lutherske kirken i Finland. Disse er bedebevegelsen, pietismen, den evangeliske bevegelsen og læstadianismen. Kirkens hjemmesider omtaler også *den femte vekkelsebevegelsen*, som oppstod på midten av 1900-tallet, en evangelisk vekkelseskristendom, også kalt nypietisme.

### Bedebevegelsen
*Rukoilevaisuus* (finsk, bokstavelig; en retning mot bønn) oppstod på 1700-tallet som en følge av bondejenten Liisa Eerikintytärs omvendelse. Eerikintytärs vitnesbyrd ble starten på en vekkelse i Kaland, som senere spredte seg til hele landskapet som kalles Egentliga Finland og videre til Satakunta. Tidlige ledere i bevegelsen var sognepresten i Nousis, Abraham Achrenius og sønnen hans, Anders Achrenius.

Bevegelsen ble splittet i en konservativ og en reformåpen gruppering i 1984. *Länsi-Suomen Rukoilevaisten Yhdistys ry* (Foreningen for beende i vestre Finland) står på den eldre tradisjonen som tar utgangspunkt i et missale fra 1694, salmeboken fra 1701 og bibeloversettelsen fra 1776. Den vestfinske greinen er mot kvinnelige prester, noe kirken i Finland har hatt siden 1986. *Suomen rukoilevaisen kansan yhdistys ry* (Foreningen bønn i Finland) har en mer reformåpen posisjon, der man godtar kvinnelige prester og bruker reviderte gudstjenestebøker og nyere bibeloversettelser. Eldre bøker har fremdeles en viktig rolle, men de anses ikke som teologisk riktigere enn nyere utgaver.

## Statistikk
### Medlemskap
I 2022 var 3&nbsp;625&nbsp;007 personer (65,2&nbsp;% av befolkningen) medlemmer av kirken. Dette var en nedgang på 1,4 prosentpoeng fra årt før.

### Gudstjenestedeltagelse og kirkelige handlinger

I 2006 var tallet på gudstjenestedeltagere 7&nbsp;016&nbsp;500, og 2&nbsp;494&nbsp;100 mottok nattverd i løpet av året. I andre samlinger i kirkelig regi (andakter, studiegrupper, husfellesskap) deltok 5&nbsp;675&nbsp;100 personer.

55,7&nbsp;% av barna som ble født i 2022 ble døpt i kirken. 74,0&nbsp;% av årskullet ungdommer ble konfirmert i 2022. Det ble holdt 15&nbsp;125 vigsler, noe som var 53,5&nbsp;% av vigslene i Finland, og 48&nbsp;201 begravelser i kirken.

### Øvrig virksomhet
Kirkens diakonale arbeid hadde 207&nbsp;100 brukere i 2006, man hadde 714&nbsp;000 klientkontakter og samtaletjenesten mottok 41&nbsp;795 telefonsamtaler.

Barne- og ungdomsavdelingen hadde 1&nbsp;216&nbsp;000 besøk i familiegruppene. Blant barn i alderen tre til fem år deltok 38,1&nbsp;% i dagklubber og blant barn mellom 4 og ti år gikk 7,7&nbsp;% i søndagsskole. 13,7&nbsp;% av sju- og åtteåringene deltok i ettermiddagsklubber, mens 13,4&nbsp;% av de mellom sju og 14 år deltok i ulike aktiviteter i kirkelig regi.

### Administrativ inndeling
Fra 1. januar 2007 er kirken delt inn i 517 menigheter og ni stift.

Kirkemøtets delegater fordeler seg slik:

I menighetsrådsvalget i 2006 ble det valgt omtrent 12&nbsp;000 representanter for fireårsperioden 2007-2010

### Personell og økonomi
I 2006 hadde kirken 21&nbsp;414 personer på lønningslistene. Disse gjorde tilsammen 15&nbsp;415 årsverk. Av de ansatte var det 2&nbsp;164 menighetsprester, derav 34,6&nbsp;% kvinner. Blant sogneprestene var 6,7&nbsp;% kvinner.

I 2006 fordelte de frivillige seg som følger:
* Diakoni: 29&nbsp;000 frivillige
* Misjon: 15&nbsp;000 frivillige
* Barne- og ungdomsarbeid: 24&nbsp;000 frivillige ledere
* Generelt menighetsarbeid: 3&nbsp;400 frivillige

Kirkens totale skatteinntekter i 2006 var på 872 millioner euro. I dette var direkte kirkeskatt 763 millioner og andre tilskudd på 109 millioner. Skattesatsen verierte mellom 1 og 2,25&nbsp;% i ulike menigheter. Antalet kirkebygg var 815.

## Se også
* Den finske ortodokse kirke

## Referanser


## Eksterne lenker
* 
*